દેશમાં ઉત્તરપ્રદેશ જેવું મોટું રાજ્ય, ખાદ્યપદાર્થોના નમૂના લેવામાં મોખરે છે ત્યારબાદ આખા દેશમાં મધ્યપ્રદેશ, મહારાષ્ટ્ર, આંધ્રપ્રદેશ, તામિલનાડુ, કર્ણાટક, બિહાર સહિતના કદ અને વસતિમાં ગુજરાતથી મોટા એવા રાજ્યો કરતાં ગુજરાતની સ્થિતિ સારી છે. ગુજરાત સરકાર જરૂર એમ કહી શકે છે કે, ખાદ્ય-પદાર્થોના નમૂના લેવામાં ગુજરાત, દેશમાં બીજા ક્રમે છે એટલે કે સરકારને રાજ્યના પ્રજાના આરોગ્યની વિશેષ ચિંતા છે. આંકડાની દૃષ્ટિએ સરકાર સાચી પણ છે પરંતુ ગુજરાત જેવા દેશના ટ્રેન્ડ-સેટર અને મોખરાના રાજ્યમાં રોજના સરેરાશ ૩૫ જેટલા નમૂના લેવાય તે સ્થિતિ વિચાર માંગી લે છે.